सामग्री: पाहा व्हीडिओ : कोल्हापूरचं हे गॅरेज एवढं स्पेशल का?

कारण या 11 मुलांपैकी 6 जण गतिमंद आहेत, तिघे मूकबधीर आहेत, एका दृष्टिहीन आहे आणि एकाला अर्धांगवायू झाला आहे. आणि या सर्वांना एकत्र आणून हे गॅरेज चालवत आहेत महेश सुतार. 

जेव्हा आम्ही या गॅरेजबद्दल ऐकलं तेव्हा हे खरंच आहे का, हे पाहण्यासाठी आम्ही कोल्हापूर गाठलं. फुलेवाडीत गेल्यानंतर अनेक गॅरेज डोळ्यासमोरून गेली. 

इथे पोहोचलो तेव्हा काही असं वेगळं दिसलं नाही. एखाद्या गॅरेजवर जसं काम चालतं तसंच काम या गॅरेजवरसुध्दा सुरू होतं. ही सर्व मुलं विकलांग असूनदेखील एखाद्या सराईत मॅकेनिकप्रमाणे ती काम करत होती. म्हणजे केवळ चाकात हवा भरणं किंवा बाईक-कार धुणे, एवढंच नाही तर गाड्यांची सर्व्हिसिंग करणे, पंक्चर काढणे, अशी अवघड वाटणारी कामंसुध्दा ही मुलं कुणाच्याही मदतीविना करत होती. 

'...आपणच यांच्यासाठी काहीतरी करावं'

या आगळ्यावेगळ्या प्रयोगाबद्दल आम्ही या गॅरेजचे मालक महेश सुतार यांच्याशी बोललो. महेश यांचं M. A. B. P. Ed. पर्यंतचं शिक्षण झालं आहे. मग उच्चशिक्षित असूनही त्यांनी गॅरेज सुरू करण्याचा निर्णय का घेतला?

गॅरेजमध्ये काम करताना मेकॅनिक

"मी छोटा जॉब करत होतो मुंबईमध्ये. जॉब करताकरता मला अनुभव आला की, माझा एक भाऊ आहे जो मतिमंद आहे. त्याच्याकडे दुर्लक्ष होत आहे. मग मी त्याला कुठेतरी जॉब मिळावा या हेतूने काही लोकांशी संपर्क साधला. सगळ्या लोकांनी मला नकारात्मक उत्तर दिलं. मग मी ठरवलं, आपणच या मुलांसाठी काहीतरी करूया. या हेतूने मी हे गॅरेज सुरू केलं."

जेव्हा महेश यांनी ही कल्पना सत्यात उतरवण्याचा प्रयत्न केला, तेव्हा त्यांना अनेक अडचणी आल्या. 

महेश सुतार

सगळ्यांत पहिली अडचण म्हणजे अशी मुलं मिळतील कुठे आणि त्यांना गॅरेजपर्यंत आणायचं कसं?

महेश यांनी त्यांच्या आसपासच्या 'स्पेशल'मुलांचा सर्व्हे केला. त्यानंतर त्यांनी मुलांच्या पालकांशी संपर्क साधला. तरीही निराशाच पदरी पडत होती. 

"मी या पालकांच्या घरी गेलो आणि त्यांना माझ्या गॅरेजविषयी सांगितलं. तुमच्या मुलांना तिथं शिकण्यासाठी पाठवा अशी त्यांना विनंती केली. सुरुवातीला कोणताही पालक आपल्या मुलाला पाठवण्यासाठी तयार झाला नाही. अनेक जण तर म्हणाले, की आम्हाला पैशांची कमी नाही. आमच्या मुलानं कशाला काम करायचं. उलट तुम्हाला पैसे हवे तर आम्ही देतो अशाही प्रतिक्रिया आल्या. हे सर्व ऐकून माझं मन नाराज झालं. मात्र मी खचलो नाही,"...\nमागील सामग्री खालीलप्रमाणे सारांशित केली जाऊ शकते:
कोल्हापुरातील फुलेवाडीच्या मुख्य रस्त्यावरील एका गॅरेज आहे. कुठल्याही इतर गॅरेजसारखंच दिसणारं हे गॅरेज सामान्य नाही. कारण इथं काम करणारी 11 मुलं खास आहेत आणि त्यांच्यामुळे हे गॅरेज चांगलंच प्रसिध्द झालं आहे.